Ouadane

Ouadane (arabisk: وادان )  er en by nordvest i Mauritania. Byen ligger på Adrarplatået nordøst for Chinguetti. 

Den ble grunnlagt i 1147 av berbere, og ble et utgangspunkt for karavaner som kryssa Sahara i  transsaharisk handel. Byen ble okkupert av portugiserne i 1487, og de anla en handelsstasjon her. Fra 1500-tallet forfalt imidlertid byen. Den gamle bykjernen består i dag for en stor del av ruiner, mens et mindre, moderne bysamfunn finnes utenfor de gamle bymurene. Byen har ca. 3700 innbyggere (2000)

Byen ble satt på UNESCOs verdensarvliste i 1996, sammen med byene Chinguetti, Tichitt og Oualata, som alle har tilsvarende ksar-byanlegg. En ksar (flertall ksour) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

Eksterne lenker 
 
 bilder

verdensarven i Mauritania
Byer i Mauritania
Etableringer i 1147
Kommuner i Mauritania